Juventus iħarsu lejn l-Istati Uniti għal difensur ieħor Juventus qed jaħsbuha jagħmlux offerta għad-difensur ta' FC Dallas, Bryan Reynolds. Huwa għandu 19-il sena biss u qed juri kwalitajiet mill-aqwa fid-dipartiment difensiv mat-team tiegħu. Il-coach ta' Juventus, Andrea Pirlo, qed jara kif se jġib difensuri oħra iżgħar wara l-aħħar injuries li sofrew il-veterani Giorgio Chiellini u Leonardo Bonucci. Pirlo jaf li hemm bżonn ta' demm ġdid wara tant snin jaqdu l-rwol difensiv u Reynolds jaf ikun wieħed mill-players ideali għas-sistema tattika tiegħu fil-futur. Il-Bianconeri diġá għandhom player ieħor mill-Istati Uniti Weston McKennie li fil-ftit logħob li lagħab irnexxielu jagħti impressjoni tajba.